6. ΝΟΜΟΘΕΤ.ΔΙΑΤΑΓΜΑ υπ’ αριθ. 1513 της 20 Ιουν./13 Ιουλ. 1942 Περί συμπληρώσεως της νομοθεσίας περί ασφαλείας των σιδηροδρόμων.   Ποιναί Επιβατών Άρθρ.1.-1.΄Οστις επιβιβάζεται του Σιδηροδρόμου άνευ αδείας ταξειδίου, όπου απαιτείται τοιαύτη, ή άνευ κανονικού εισιτηρίου εκδοθέντος, παρά του οικείου Σταθμού του τόπου της επιβιβάσεως, τιμωρείται δια της ποινής της φυλακίσεως μέχρι τριών μηνών και δια χρηματικής ποινής (μέχρι 10.000 δραχμών). 2.΄Οστις, λαμβάνων σειράν προτεραιότητος σιδηροδρομικού ταξειδίου ή εισιτήριον σιδηροδρομικόν παρά των αρμοδίων σιδηροδρομικών γραφείων ή άλλων αρμοδίων Υπηρεσιών μεταβιβάζει ή μεταπωλεί την σειράν προτεραιότητος ταύτην ή το εισιτήριον εις άλλο άτομον, τιμωρείται δια της ποινής της φυλακίσεως μέχρι τριών μηνών και δια χρηματικής ποινής (μέχρι 10.000 δραχμών). Εάν η παράβασις αύτη λαμβάνη χώραν παρά προσώπου όπερ επέτυχε την χορήγησιν σειράς προτεραιότητος ή εισιτηρίου ουχί επί σκοπώ πραγματοποιήσεως ταξειδίου, αλλ’ επί σκοπώ μεταπωλήσεως επί χρηματικώ οφέλει, ο υπαίτιος τιμωρείται δια της ποινής της φυλακίσεως από τριών μέχρις εξ μηνών και δια χρηματικής ποινής (μέχρι 30.000 δραχμών). Με την ποινήν της πρώτης παραγράφου τιμωρείται και ο αγοράζων την σειράν προτεραιότητος ή το εισιτήριον. 3.Όστις επιβιβάζεται του σιδηροδρόμου με εισιτήριον πλαστόν, παραποιημένον ή οπωσδήποτε μη ανήκον εις αυτόν, τιμωρείται, εφόσον δεν συντρέχει περίπτωσις επιβολής βαρυτέρας ποινής εξ άλλου τινός Νόμου, δια της ποινής της φυλακίσεως από εξ μηνών μέχρις ενός έτους και δια χρηματικής ποινής (μέχρι 50.000 δραχμών).   μ     Ποιναί σιδηροδρο ικών υπαλλήλων και μ   αστυνο ικών οργάνων Άρθρ.2.-1.΄Οστις, ανήκων εις την σιδηροδρομικήν ή αστυνομικήν υπηρεσίαν ή οπωσδήποτε εντεταλμένος εις την τήρησιν της τάξεως και ασφαλείας εις τους σιδηροδρόμους, επιτρέπει ή ανέχεται την επιβίβασιν επιβάτου εις τον σιδηρόδρομον άνευ αδείας ταξειδίου, όπου απαιτείται τοιαύτη, ή άνευ κανονικού εισιτηρίου εκδοθέντος παρά του οικείου σταθμού του τόπου της επιβιβάσεως, ανεξαρτήτως της υπό των Κανονισμών προβλεπομένης πειθαρχικής ευθύνης ή διώξεως, τιμωρείται δια φυλακίσεως μέχρι τριών μηνών και δια χρηματικής ποινής (μέχρι 10.000 δραχμών). 21.Β.α.6 Αστυνομία και ασφάλεια σιδηροδρόμων 2.Όστις, ανήκων εις την σιδηροδρομικήν υπηρεσίαν και έχων ωρισμένας διαταγάς δια την διάθεσιν εισιτηρίων επιβατών ή φορταμαξών καθ’ ωρισμένην σειράν προτεραιότητος ή κατά τάξιν ωρισμένην, παραβαίνει αδικαιολογήτως τας διαταγάς ταύτας, ανεξαρτήτως της υπό των Κανονισμών προβλεπομένης πειθαρχικής ευθύνης και διώξεως, τιμωρείται δια της ποινής της φυλακίσεως μέχρις εξ μηνών και δια χρηματικής ποινής (μέχρις 20.000 δραχμών). 3.΄Οστις, ανήκων εις την σιδηροδρομικήν ή αστυνομικήν υπηρεσίαν ή οπωσδήποτε εντεταλμένος εις την τήρησιν της τάξεως, των κανονισμών ή της ασφαλείας των σιδηροδρόμων ή την εκτέλεσιν καθωρισμένων διαταγών του Υπουργείου της Συγκοινωνίας ή της Προϊσταμένης αυτού Υπηρεσίας, διαπράττει εν τη εκτελέσει των καθηκόντων του το αδίκημα της εκβιάσεως (άρθρ. 369 του Ποινικού Νόμου) ή του δεκασμού (άρθρ. 457 του Ποινικού Νόμου), εφ’ όσον δεν προβλέπεται παρ’ άλλης διατάξεως βαρυτέρα ποινή, τιμωρείται δια της ποινής της φυλακίσεως τουλάχιστον δύο ετών και χρηματικής ποινής (μέχρις 20.000 δραχμών). Η καταδίκη επί των περιπτώσεων τούτων της εκβιάσεως και του δεκασμού επάγεται την οριστικήν απόλυσιν εκ της θέσεώς του του σιδηροδρομικού υπαλλήλου ή την οριστικήν απομάκρυνσιν εκ του σώματος του αστυνομικού υπαλλήλου. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.3.-Οι καλούμενοι υπό των Στρατιωτικών ή Πολιτικών Αρχών κατά τας διατάξεις του Α.Ν. 1984/1939, «περί οργανώσεως της Πολιτικής και Οικονομικής Επιστρατεύσεως της Χώρας», σιδηροδρομικοί και παραλείποντες ή δυστροπούντες να συμμορφωθώσι προς τας εκδιδομένας αποφάσεις των Προϊσταμένων αυτών ή μη προσερχόμενοι δια την εκτέλεσιν της υπηρεσίας των, τιμωρούνται υπό του αρμοδίου Δικαστηρίου με φυλάκισιν μέχρι εξ μηνών. Άρθρ.4.-Η καταδίκη σιδηροδρομικών εις φυλάκισιν δια τινα των περιπτώσεων του παρόντος Νόμου, πλην της περιπτώσεως της εκβιάσεως και του δεκασμού, δι’ ας κατά το άρθρ. 2 του παρόντος επιβάλλεται η οριστική αυτών από της θέσεώς των απόλυσις, επάγεται και την επί ίσον χρονικόν διάστημα, τουλάχιστον προς τον χρόνον της φυλακίσεως θέσιν αυτών εις αυτεπάγγελτον αργίαν και τούτο εφ’ όσον δεν προβλέπεται υπό των Κανονισμών η επιβολή βαρυτέρας ποινής.   Τρόπος εκδικάσεως Άρθρ.5.-Η εκδίκασις των παραβάσεων του παρόντος Νόμου γίνεται (κατά τας διατάξεις του από 20/28 Νοεμ. 1923 Ν.Δ/τος «περί αμέσου εκδικάσεως πλημμελημάτων επ’ αυτοφώρω»). Το Ν.Δ. 22 Νοεμ. 1923 κατηργήθη δια του άρθρ. 591 Κώδ. Ποιν. Δικονομίας, αντικατασταθέν δια του αρθρ. 417 και επ. Ποιν. Δικονομίας (τόμ. 9 σελ. 129 και 96). Άρθρ.6.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 87 Αστυνομία και ασφάλεια σιδηροδρόμων 21.Β.α.6 